तीन दिन से पेयजल आपूर्ति ठप, ग्रामीण परेशान
सरमथुरा | कस्बामें जलदाय विभाग की लापरवाही के कारण इस्लामपुरा के ग्रामीण परेशान हैं। विभाग द्वारा 3 दिन से मोहल्ला में पेयजल आपूर्ति ठप की हुई है। मौहल्लेवासियों द्वारा जलदाय विभाग के अधिकारियों से शिकायत करने पर कोई संतुष्टिपूर्वक जबाब नहीं दिया जा रहा है। जिसके कारण ग्रामीणों में रोष व्याप्त है। इस्लामपुरा निवासी अनवर खां, इस्माइल खां, अमरदीन खां, सलीम खां ने कलेक्टर से शिकायत कर पेयजल आपूर्ति सुचारू रूप से कराने की मांग की है। ग्रामीणों ने बताया कि इस्लामपुरा में जलदाय विभाग द्वारा तीन दिन से पेयजल आपूर्ति ठप है। कार्मिक द्वारा सप्लाई के दौरान पानी खत्म होने का बहाना बनाया जाता है जबकि कार्मिक दूसरे मौहल्लों में प्रतिदिन पेयजल आपूर्ति की जा रही है। ग्रामीणों ने जलदा विभाग के अधिकारियों से कार्मिक को बदलने प्रतिदिन पेयजल आपूर्ति कराने की मांग की है। उन्होंने बताया कि पेयजल आपूर्ति ठप होने के कारण इस्लामपुरा में दो सौ घर पानी के संकट से जूझ रहे हैं। जिसके कारण पेयजल संकट फैला हुआ है।
hin_Deva hin_Deva